इस मामले में अब खुद सोनू सूद की प्रतिक्रिया आई है। उन्होंने कहा कि ‘मेरे लिए किसी भी डायरेक्टर का महिला या पुरूष होना मायने नहीं रखता बल्कि योग्यता मायने रखती है। इन दोनों बातों को कंफ्यूज़ नहीं करना चाहिए। मैंने फराह खान के साथ हैप्पी न्यू इयर में काम किया है। वो एक शानदार डायरेक्टर हैं और मेरी फराह के साथ बेहतरीन प्रोफेशनल बॉन्डिंग है। हम लोग आज भी अच्छे दोस्त हैं। मैं इस मामले में बस इतना ही कहना चाहता हूं।’ गौरतलब है कि सोनू के फिल्म से बाहर होने के बाद कंगना ने साफ किया है कि वे सोनू के सीन्स को एक बार फिर नए कलाकार के साथ रीशूट करेंगे।